Foto: Mediafax

La câteva ore după semnarea, la Kremlin, a tratatului privind anexarea Crimeei, Iulia Timoșenko a vorbit la telefon cu Nestor Șufrici, adjunctul secretarului Consiliului pentru Apărare și Securitate Națională. Conversația dintre cei doi a apărut, recent, pe YouTube, informează Russia Today.

„Asta a depășit orice limită. E timpul să punem mâna pe arme și să îi ucidem pe nenorociții de ruși și pe liderul lor”, a spus Iulia Timoșenko.

Ea s-a declarat pregătită să ia o mitralieră și să îl împuște „pe acel nenorocit în cap”, adaugă sursa citată.

Fostul premier ucrainean a confirmat, pe Twitter, autenticitatea convorbirii. „Conversația a avut loc. Îmi cer scuze pentru limbajul obscen”, a spus Iulia Timoșenko.